cyanic-selkie/wikianc huggingface dataset:
Nəmrud (vulkan)
Baxış
Nəmrud bölgədəki seysmik və vulkanik aktivliyi təyin edən Ərəbistan və Avrasiya tektonik tavaların toqquşma zonasında yerləşən poligenik stratovolkandır. Bu tavaların toqquşması Orta Eosendə başlamış və Mezozoyda Tetis okeanı əmələ gəlmişdir. Nəmrud Türkiyənin şərqindəki digər üç sönmüş vulkanla: Ağrı, Təndürək və Süphanla birlikdəErmənistanın dağlıq ərazisindəki Ərəbistan və Avrasiya tavalarının sərhədləri boyunca uzanan mürəkkəb fay bölgəsində yerləşir. Bu, vulkanların ən qərbində aktiv qalan və ümumiyyətlə Anadoluda tarixi dövrdə püskürmüş yeganə vulkandır. Nəmrud vulkanı Van gölünün şimal-qərb sahilində, Tatvan şəhərinin 10 km şimalında yerləşir.
Nəmrud ehtimal ki, təxminən 1 milyon il əvvəl, Dördüncü dövrdə meydana gəlmişdir. Pleystosenin ortalarında, təxminən 250 000 il əvvəl vulkanda baş verən böyük püskürmə zamanı 60 km-dən çox uzunluğunda lava axını meydana gəlmiş və Van hövzəsindəki suyun qarşısını kəsərək dünyanın ən böyük duzlu endorik gölü olan Van gölünü əmələ gətirmişdir. Eyni dövrdə vulkanın konik üst hissəsi içəriyə çökərək 8,3 × 7 km ölçülərində kaldera əmələ gətirdi. Daha sonralar kalderanın içərisində şirin sulu Nəmud gölü yaranmış və dünyanın ikinci ən böyük kaldera gölü olmuşdur. Sonrakı püskürmələr kiçik Ilı gölünü Nəmrud gölündən ayırmışdır.
Nəmrud vulkanı eliptik bir forma malikdir. Vulkanın bazasında ölçüləri 27×18 km-dir və mərkəzi 377,5 km3 vulkanik material ehtiva edir. Nəmrud kalderası ölçüsünə görə Türkiyədə birinci, Avropada dördüncü, dünyada isə on altıncı yerdədir.
Vulkanik aktivlik
Vulkanın püskürmə məhsulları əsasən qələvidir və piroklastik tullantılar və şlaklar da daxil olmaqla bazaltdan riolit və fonolitə qədər geniş çeşidli lavaları əhatə edir. Fərqli dövrlərin püskürmələri gah boşaldıcı, gah da partlayıcı olmuşdur. Nəmrud, vulkanı şimaldan cənuba kəsən və əsas krateri və bir sıra kiçik kraterləri, o cümlədən, maar, isti su mənbələri və fumarolları özündə cəmləşdirən sınma xətti üzərində yerləşir.
Nəmrudun vulkanik fəaliyyəti üç mərhələdə baş vermişdir: konusun meydana gəlməsi (kalderadan əvvəlki mərhələ), kalderadan sonrakı mərhələ və son mərhələ. Buna baxmayaraq, bu qruplaşdırma mübahisəlidir və stratiqrafik məlumatların fərqli şərhlərinə əsaslanır.
Vulkan konusunun formalaşması
Növbəti böyük püskürmə (62.6km3 həcmində) vulkanın daxilində böyük boşluqlar yaratdı. Bu da zirvənin çökməsinə və kalderanın əmələ gəlməsinə səbəb oldu. Başlanğıcda kalderanın bu püskürmədən dərhal sonra, təxminən 310 min il əvvəl meydana gəldiyi ehtimal edilsə də, daha yeni tədqiqatlar, çökmənin təxminən 270 min il əvvəl baş verən növbəti püskürmə nəticəsində baş verdiyini göstərir. Bu püskürmənin məhsulları daha çox iqnimbritlərdən ibarət idi. Beləliklə konusun çökməsi tədricən, ehtimal ki, üç mərhələdə baş vermişdir.
Kalderadan sonrakı mərhələ
Kalderanın əmələ gəlməsindən sonra püskürmələr onun kənarına qədər lokallaşdı və şimal yamacında ondan çox kiçik krater meydana gətirdi. Püskürmə məhsulunda viskoz trakit və riyolit lavaları üstünlük təşkil edirdi. Kalderanın dibindəki piroklastik axın çöküntüləri yığılaraq iqnimbrit və obsidian, bəzən isə şlak pemzası əmələ gətirmişdir. Kalderanın dibində, qırılma zonasında konus formalı Göltəpə krateri (dəniz səviyyəsindən 2 485 m yüksək) əmələ gəlmişdir.
Tarixi rolu
Vulkanın Kral Nimrodla əfsanəvi əlaqələrindən əlavə, alimlər 1990-cı illərdə Nəmrudun ilk sivilizasiyaların həyatında mühüm rol oynadığını kəşf etmişdirlər. Anadolu və İranda obsidian mənbələrinin çox olmasına baxmayaraq, Mesopotamiyadakı bütün yaşayış yerləri və Ölü dəniz ətrafındakı Mezolit dövrü məskənləri üçün Daş dövrünün ən əhəmiyyətli materialı olan obsidianın əsas mənbəyi Nəmrud idi. Obsidian məhsullarının təhlili göstərir ki, bu ərazilərin əhalisi obsidian üçün yalnız iki mənbədən istifadə edirdilər: Nəmrud vulkanı və onun yaxınlığındakı hərəkətsiz Bingöl vulkanı. Ən erkən ticarət yollarından birinin bir hissəsi olan Van gölündə qədim obsidian emal və ticarət mərkəzi aşkar edilmişdir..
Vulkanik aktivlik
1980-ci illərdə Yapon vulkanoloqları Nəmrudun kalderası içərisindəki qazların təkamülünü araşdırmışdırlar. Onlar buradakı 3He/4He izotoplarının miqdarını 1,06 olaraq qeyd almışdırlar ki, bu da vulkanik aktivliyi göstərir (ölçülən heliumun böyük hissəsi mantiyada formalaşmışdır). Daha sonrakı tədqiqatlar da bu tapıntını təsdiqləmişdir. Ümumilikdə bölgədə seysmik aktivlik yüksəkdir — son illərdə birbaşa Nəmrud fayı ilə əlaqəli bir neçə zəlzələ baş vermişdir.
Ərəbistan və Avrasiya tavalarının sərhədindəki gərginliyin dəyişməsi səbəbi ilə bölgədəki vulkanizmin təbiətinin dəyişə biləcəyinə dair sübutlar var. Belə ki, Ərəbistan tavasının yaratdığı təzyiqin istiqaməti ildə 7,8–9 mm arasında fərq ilə tədricən cənub-şimaldan qərb-şərqə doğru çevrilir.
Struktur
Nəmrud vulkanı eliptik formaya malikdir və 486 km2ərazini əhatə edir. Vulkanın mərkəzində əsasən 0,23–1,18 milyon illik lava olmaqla 377,5 km3 vulkanik material var. Kalderanın divarlarının dibindən ölçülən orta hündürlüyü 600 m-dir. Kalderanın ən aşağı nöqtəsi Nəmrud gölünün ən dərin nöqtəsi ilə üst-üstə düşür (dəniz səviyyəsindən 2071 m). Nəmrud Kalderanın dibində üç göl var: ölçücə böyük olan Nəmrud gölü və iki kiçik göl: İlı və sözdə "Mövsümi göl".
Nəmrud gölü
Nəmrud gölü kalderanın cənub-qərb hissəsində yerləşən şirin sulu göldür. Göl vulkanik proseslərin təsiri altında Van gölündə də olduğu kimi tədricən duzlu gölə çevrilir. Göl isti bulaqlar ilə qidalanır və buna görə də dibindəki su səthdən daha isti olur və qışda donmur. Gölün Ümumi sahəsi 4,9 × 2,1 km, orta dərinliyi 140 m, maksimum dərinliyi isə176 metrdir. Nəmrud gölü dəniz səviyyəsindən 2 247 m (7 372 fut) yüksəklikdə yerləşir.
İlı gölü
İlı gölü ( — "isti göl") qədim lav axını ilə Nəmrud gölündən ayrılmışdır. İlı sınma zınasına Nəmrud gölündən daha yaxındır və bu səbəbdən daha çox isti bulaq axını və daha yüksək temperatur sahibdir. Suyun temperaturu ortalama 6–8 °C olduğu halda, yaz aylarında bəzən 60 °C-ə çatır. Bu temperatur mövcud hündürlükdəki bir göl üçün gözləniləndən daha istidir. Buna baxmayaraq, göl kiçik ölçüsü və dərinliyi səbəbi ilə qışda qismən dondurur.
Gələcəkdə püskürmə riski
Son tədqiqatlar vulkanda mümkün püskürmə təhlükəsi olduğunu qeyd edir. Nəmrud Tatvan (10 km məsafədə; əhali: 66 000), Bitlis (əhali: 52 000), Əxlat (əhali: 22 000) və bir sıra daha kiçik yaşayış məntəqələrinin yaxınlığında yerləşir. Ümumilikdə, potensial püskürmə zonasında təxminən 135 000 insan yaşayır. Kalderada 1 km³-dən çox suyun olması, daşqın riskini artırır və bu da 15 000 nəfər əhalisi ola Güroymak qəsəbəsini dağıda bilər.
Kalderanın iqlimi, florası və faunası
Kalderanın iqlimi Ermənistan yaylası üçün unikaldır. Kaldera bölgədə enliyarpaqlı ağacların yüksək hündürlüklərə qədər böyüdüyü yeganə yerdir. Buna səbəb yüksək temperatur və rütubət şəraiti və kalderanın divarlarının ağacları küləklərdən qorumasıdır. Kaldera həmçinin, bölgəyə xas olan bir neçə bitki növünə ev sahibliyi edir. Nəmrud gölü sahilində donqarburun qılquyruq (Melanitta deglandi) və iki növ qağayı yaşayır və çoxalır. Kalderanın dibi qədim zamanlardan bəri yaxınlıqdakı kəndlər tərəfindən otlaq kimi istifadə olunur.
Turizm
Nəmrud bölgənin ən möhtəşəm vulkanlarından biri hesab olunur. Kalderaya yayda cənubdan və ya şərqdən 4x4 nəqliyyat vasitəsi ilə getmək mümkündür. Nəmrud ildə beş ay qarla örtülür. Bu səbəbdən Nəmrud yamaclarında Türk səlahiyyətliləri tərəfindən dağ xizəyi kurortu və 2 517 m uzunluğunda xizək marşrutunun inşa işləri aparılır.
Rövşən Ağayev (kinossenarist)
Rövşən Azər oğlu Ağayev — kinossenarist, dramaturq, musiqiçi
Kinodakı fəaliyyətləri
1980-81-ci illərdə “Azərbaycanfilm” kinostudiyasının bir illik ssenaristlər kursunu bitirməklə yanaşı tam metrajlı bədii filmin ssenarisinin yazılması üçün kinostudiya ilə müqavilə bağlamışdır və həmin ssenari "Azərbaycanfilm" tərəfindən alınmışdır. Bundan sonra onunla "Azərbaycanfilm" kinostudiyası arasında daha iki tam metrajlı bədii filmin yazılışı üçün müqavilə bağlanmışdır. Həmin ssenarilər yazıldıqdan sonra kinostudiya tərəfindən alınmışdır.
1988-ci ildə "Mosfilm" kinostudiyası (Moskva) ilə "Azərbaycanfilm" kinostudiyasının birgə istehsalı olan, Rövşən Ağayevin ssenarisi əsasında "Lətifə" bədii filmi çəkilmişdir və həmin film keçmiş SSRİ ərazisində olan kinoteatrlarla yanaşı həm də Avropa ölkələrində göstərilməklə sosialist məkandan kənara çıxa bilən azsaylı filmlərimizdən olmuşdur. Bu film iki dəfə Moskvanın Ümumittifaq Mərkəzi Televiziya kanalı ilə nümayiş olunmuşdur.
Rövşən Ağayev 1990-1995-ci illərdə "Azərbaycanfilm" kinostudiyasının filialının direktoru vəzifəsində çalışmışdır. 1995-2003-cü illərdə "Azərbaycanfilm" kinostudiyasının filiallığından müstəqil fəaliyyətə keçmiş kinostudiyanın direktoru olmuşdur.
Teatrdakı fəaliyyətləri
1981-ci ildə Gəncə Dövlət Dram Teatrında Rövşən Ağayevin "Yeddi oğlan və bir qız" pyesi əsasında tamaşa hazırlandı. Tamaşanı izləyən teatr biliciləri uğurlu tamaşa ilə yanaşı Rövşən Ağayevin dramaturgiyasını da yüksək qiymətləndirir. Sonradan həmin pyes Qazax Dövlət Teatrında və İrəvan şəhərində İrəvan Dövlət Azərbaycan Teatrında tamaşaya qoyulmuşdur.
1984-cü ildə R.Ağayevin "Dayaq nöqtəsi" pyesi Səməd Vurğun adına Azərbaycan Dövlət Rus Dram Teatrında tamaşaya qoyulmuşdur. Bu tamaşa o zamankı teatr ictimaiətində böyük əks-səda yaradır. Elə həmin il SSRİ Mədəniyyət Nazirliyi rəhbərliyi və Moskva şəhərinin aparıcı teatrlarının rəhbərliyi tərəfindən tamaşaya baxıldıqdan sonra SSRİ Mədəniyyət Nazirliyinin qərarı ilə "Dayaq nöqtəsi" pyesi keçmiş SSRİ və Moskva şəhər teatrlarında səhnəyə qoyulması tövsiyə edilmişdir.
1984-cü ildə SSRİ Mədəniyyət Nazirliyinin qərarı ilə R.Ağayev SSRİ üzrə 1984-cü ilin ən yaxşı dramaturqu adına layiq görülmüşdür.
1985-ci ildə R.Ağayevin "Dayaq nöqtəsi" pyesi əsasında S.Vurğun adına Azərbaycan Dövlət Rus Dram Teatrında hazırlanmış tamaşa Azərbaycan Mədəniyyət Nazirliyinin mükafatına layiq görülmüşdür.
1986-cı ildə R.Ağayevin "Deyilənlərdən sonra" adlı pyesi Azərbaycan Mədəniyyət Nazirliyi tərəfindən alınaraq S. Vurğun adına Azərbaycan Dövlət Rus Dram Teatrının repertuarına salınmışdır.
2014-cü ildə R.Ağayevin "Bir gecənin nağılı" pyesi Azərbaycan Dövlət Gənc Tamaşaçılar Teatrında tamaşaya qoyulmuşdur.
2015-ci ildə R.Ağayevin "Bu sən — bu da mən" pyesi əsasında Azərbaycan Dövlət "Yuğ" Teatrında "13" tamaşası hazırlanmışdır.
Musiqi fəaliyyəti
Rövşən Ağayevin kino və teatrla yanaşı musiqi fəaliyyəti də olmuşdur. Həm akkustik gitarada ifa etdiyi, həm də aranjeman olunmuş müəllif mahnıları var. Mahnılarında lirika ilə yanaşı satirik üsluba da yer vermişdir.
Kilsəkənd məhəlləsi
Kilsəkənd məhəlləsi - Gəncənin qədim məhəllərindən biri.
Məhəllənin adı Müqəddəs İohann kilsəsi (Gəncə) kilsəsin burda yerləşməsi ilə əlaqədar belə adlnmışdır.
Gəncəçayının sağ sahilində(II hissə) yerəşir. Məhəllənin başqa adıda Dik küçədir. Sovet dövründə bu məhəlləyə Qırmızı körpü deyirdilər.
Şah Abbasın tikdirdiyi qədim bir körpünün yerində. Qafqazda tikilən ilk dəmir və metal konstruksiyalı körpüdür. 1843-cü ildə inşa edilib. Layihəsini də çar ordusunun hərbi mühəndisi, poruçik A.Q.Çarnetski hazırlayıb. Körpü şəhərin iki məhəlləsini birləşdirib. Körpünün üstündən getdikcə küçə yüksəkliyə çıxdığı üçün sakinlər buranı Dik küçə adlandırıb. Körpünün yuxarısında isə Kilsəkənd məhəlləsi olub. Orada kilsə olduğuna görə məhəllə belə adlanıb. Məhəllədə ermənilər yaşayıb.
Körpünün yuxarı hissəsində 1870–ci ildə inşa edilən bina, Şəhər Quberniya İdarəsinə məxsus olub. Elə həmin ildə binanın əks tərəfində şəhər qəza məktəbi üçün yaraşıqlı bina tikilib. Həmin məktəb əvvəllər şəhər progimnaziyasına, 1888-ci ildən isə gimnaziyaya çevrilib. Binadan aşağıda isə almanlar özləri üçün Alman lüteran kilsəsi (Gəncə) kilsəsini tikiblər. Onlar İkinci Dünya müharibəsinə qədər həmin binada ibadət ediblər. Sonralar məhəllədə şəhərin ilk kişi məktəbi yaradılıb. Elə ona görə də Dik küçə sonralar Uçiliş küçəsi adlanıb. Hələ şəhər qubernatorunun təşəbbüsü ilə məktəbin qarşısında park da salınıb. Yerli əhali də parka “quburnat bağı” deyib. 1888-ci ildə küçədə Avropa üslubunda hamam, bir də modern sinematoqraf salonu tikilib.
Daşqın Şikarov
Həyatı
Daşqın Şikarov 29 yanvar 1973-cü ildə Azərbaycan SSR-in Şamaxı şəhərində dünyaya gəlmişdir. Uşaqlığı və gəncliyi Bakı şəhərində keçmişdir.
Təhsili
Daşqın Şikarov azərbaycan ingilis, türk, fars, rus və urdu dillərini akademik səviyyədə bilir.
Diplomatik fəaliyyəti
|Bakı Bakı Dövlət Universitetinin şərqşünaslıq fakültəsini bitirmişdir. 1997–2007-ci illər ərzində Azərbaycan Respublikası Xarici İşlər Nazirliyində müxtəlif vəzifələrdə işləmişdir. 1999–2001-ci illərdə Azərbaycan Respublikasının İstanbul şəhərindəki Baş konsulluğunda xidmət göstərmişdir. 2001–2005-ci illərdə Azərbaycanın Pakistan İslam Respublikasındakı Səfirliyində üçüncü və ikinci katib, 2007–2011-ci illərdə isə həmin səfirliyin birinci katib və müvəqqəti işlər vəkili vəzifələrində işləmişdir. 2011–2015-ci illərdə Azərbaycan Respublikasının Pakistan İslam Respublikasında, həmçinin iqamətgahı İslamabad şəhərində olmaqla Əfqanıstan İslam Respublikasında fövqəladə və səlahiyyətli səfiri kimi fəaliyyət göstərmişdir. Azərbaycan Respublikası Prezidentinin 12 yanvar 2016-cı il tarixli sərəncamı ilə Azərbaycan Respublikasının Birləşmiş Ərəb Əmriliklərində fövqəladə və səlahiyyətli səfiri vəzifəsinə təyin olunmuşdur. Fövqəladə və səlahiyyətli səfir diplomatik rütbəsi var.
Daşqın Şikarov Paksitan İslam Respublikasında müvəqqəti işlər vəkili və səfir vəzifələrində işlədiyi müddətdə Azərbaycan və Pakistan arasında mövcud olan sıx dostluq və əməkdaşlıq münasibətlərinin daha da inkişaf etməsi, Azərbaycanın Paksitanda daha geniş tanınması və iki ölkənin müxtəlif sahələrdə fəaliyyət göstərən qurum və təşkilatları arasında əlaqələrin təşviq edilməsi istiqamətində uğurla fəaliyyət göstərmişdir. Daşqın Şikarovun səfir kimi fəaliyyət göstərdiyi dövrdə Heydər Əliyev Fondunun Prezidenti, UNESCO və İSESCO-nun xoşməramlı səfiri, hazırda Azərbaycan Respublikasının Birinci vitse-prezidenti Mehriban Əliyevanın təşəbbüs və rəhbərliyi altında Heydər Əliyev Fondu tərəfindən Pakistanda çox sayda müxtəlif xeyriyyə layihələri uğurla həyata keçirilmişdir.
Birləşmiş Ərəb Əmriliklərində səfir işlədiyi müddətdə Daşqın Şikarov Azərbaycan həqiqətlərinin bu ölkədə daha çox tanıdılmasına, iki ölkənin müxtəlif qurum və təşkilatları arasında əməkdaşlıq əlaqələrinin inkişafı və təşviq edilməsinə, BƏƏ-də keçirilən tədbirlərdə Azərbaycanın daha çox təmsil olunmasına nail olmuşdur. Azərbaycan Respublikası Prezidentinin Azərbaycanın qeyri-neft sektorlarının inkişafı məqsədilə verdiyi tapşırıqların icrası çərçivəsində görülən tədbirlər nəticəsində bir sıra ölkələrlə yanaşı BƏƏ-dən də Azərbaycana turist axını kəsin artmışdır. Turizm və iqtisadi sahədə əlaqələrin daha da artırılmasında birbaşa uçuşların vacib rolunu əsas götürərək Daşqın Şikarov bu istiqamətdə bir sıra təşəbbüslər irəli sürmüş, müxtəlif görüşlər, danışıqlar və tədbirlər keçirmişdir. Nəticədə 2017-ci ilin mart ayından BƏƏ-nin Air Arabia şirkəti tərəfindən Şarja-Bakı-Şarja istiqaməti üzrə uçuşlara başlamışdır. İlkin olaraq həftədə üç dəfə olan uçuşlar sonradan daha da artırılaraq hazırda gündə iki dəfəyə çatmışdır. Bununla yanaşı dünyanın ən yaxşı hava yolları şirkətləri siyahısının beşliyinə daxil olan Etihad Airways şirkətinin 2018-ci ilin mart ayından Abu Dabi-Bakı-Abu Dabi, Air Arabi şirkətinin 2018-ci ilin iyun ayından Şarja-Qəbələ-Şarja xətti üzrə birbaşa uçuşlara başlaması barədə qərarlar qəbul edilmişdir.
Daşqın Şikarovun BƏƏ-də səfir işlədiyi dövr ərzində iki ölkə arasında bir çox qarşılıqlı nümayəndə heyətlərinin səfərləri baş tutmuş, Azərbaycan məhsul və xidmətləri BƏƏ-də keçirilən müxtəlif sərgi və yarmarkalarda nümayiş etdirilmiş, bu və regionun digər ölkələrinin bazarlarına çıxarılması məqsədilə müxtəlif səviyyələrdə danışıqlar aparılmışdır. Bu müddətdə Azərbaycanın BƏƏ-də hər il keçirilən bir neçə böyük və vacib tədbirdə iştirakına başlanılmışdır.
Ailəsi
Ailəlidir, üç övladı var.
NGC 1292
NGC 1292, Yeni Baş Kataloqda qeydə alınmış qalaktikadır. Göy üzündə Soba bürcü istiqamətində yerləşir. Sc tipli. tərəfindən ildə naməlum ölçülü  vasitəsilə kəşf edilmişdir.
Mayk Pens
Mayk Pens — Amerikalı Respublikaçı siyasətçi, İndiana ştatının 50-ci qubernatoru və Amerika Birləşmiş Ştatlarının 48-ci vitse-prezidenti. 2000-ci ildə ABŞ Nümayəndələr Palatasına seçilmişdir.
Mayk Pens 1959-cu ildə ABŞ-nin İndiana ştatının Kolumbs şəhərində anadan olmuşdur. Hanover Kollecini bitirdikdən sonra İndiana Universitetinin Robert Makkinli hüquq məktəbində hüquqşünaslıq üzrə təhsil almışdır. 1988, 1990-cı illərdə ABŞ Konqresinə namizəd olsada seçilməmişdir. 1994–1999-cu illərdə siyasi və tənqidi fikirləri məşhurlaşmış televziya və radio verlişlərinə rəhbərlik etmişdir. 2000-ci ildə İndiana ştatından ABŞ Nümayəndələr Palatasına seçilmiş və 2013-cü ilə qədər bu vəzifədə qalmışdır. Mayk Pens siyasi karyerasında daha çox Çay partiyası hərəkatının ideoloqu və təsübkeşi kimi tanınmışdır.
2012-ci ildə İndiana ştatının 50-ci qubernatoru seçilmiş, 2013-cü ilin yanvar ayından etibarən vəzifələrinin icrasına başlamışdır. İndiana ştatının qubernatoru seçildikdən sonra ştat daxilində təhsil imkanlarının artırılması, vergi sisteminin nizamlanması və əhalinin rifah halının artılması sahəsində önəmli işlər görmüşdür. İndiana ştatında əldə edilmiş uğurlarla yanaşı, Mayk Pensin adı müxtəlif qalmaqallarlada hallanıb. İndiana ştatında Pensin qubernator olduğu müddətdə qəbul olunmuş Dini Azadlıqların Restavrasiyası Aktı iş dünyasının nümayəndələri və LGBT tərəfdarları tərəfindən müqavimətlə qarşılanmışdır. Nəticədə, Pens LGBT fərdlərinin hüquqlarını qoruyan əlavə qanun layihəsini qəbul etmək məcburiyətində qalmışdır. Bundan əlavə geniş müzakirələrə səbəb olmuş abort haqqında qanun layihəsidə Pens tərəfindən imzalanmışdır.
2016-cı ildə Amerika Birləşmiş Ştatlarında keçirilən 58-ci prezident seçkiləri zamanı Mayk Pens ABŞ Respublikaçılar Partiyasının əsas namizədlərindən olan Donald Trampın vitse-prezidenti kimi mübarizəyə qoşulmuşdur. Respublikaçılar Partiyasının daxilində keçirilən praymerzlərdə qalib gələn Donald Tramp 2016-cı ilin 9 noyabr tarixində ABŞ Demokrat Partiyasından olan namizəd Hillari Klinton ilə apardığı prezidentlik mübarizəsində qalib gələrək 45-ci ABŞ prezidenti seçilmişdir. 2013-cü ildən etibarən İndiana ştatının qubernatoru vəzifələrini icra edən Mayk Pens 2017-ci ilin 20 yanvar tarixindən etibarən ABŞ-nin 48-ci vitse-prezidenti kimi vəzifələrinin icrasına başlayıb.
Həyatı
Mayk Ricard Pens 1959-cu ilin 7 iyun tarixində İndiana ştatının Kolumbs şəhərində Edvard və Nensi Penslərin altı uşaqlıq ailəsində dünyaya gəlmişdir. Yeniyetməlik dövründə yanacaqdoldurma məntəqəsində işləməyə başlamışdır. Penslər ailəsi katolik icmasına daxil olan irlandlardan ibarət idi. Ailənin İrlandiyadan Amerika Birləşmiş Ştatlarına mühacirət etməsi Mayk Pensin babasının adı ilə bağlıdır. Ricard Maykl Kouley İrlandiyanın Sligo bölgəsindən Nyu-Yorkda miqrantların qəbul edildiyi Ellis adasına gəlmiş, sonralar İllinoys ştatının Çikaqo şəhərində avtobus sürücüsü işləməyə başlamışdır. Nənəsidə İrlandiyanın Donberq bölgəsindəndir.
1977-ci ildə Kolumbs şəhərində yerləşən orta məktəbdən məzun olmuşdur. 1981-ci ildə Mədəniyyət ixtisası üzrə Hannover Kollecinə daxil olmuş, növbəti təhsilini isə İndiana Universitetinin Robert Makkinli hüquq məktəbində hüquqşünaslıq üzrə oxuyaraq əldə etmişdir. İndiana Universitetində olan hüquq təhsilini 1986-cı ildə tamamlamışdır. Hannover kollecində təhsil aldığı müddətdə, kollec daxilində fəaliyyət göstərən Phi Gamma Delta xeyriyyə təşkilatına üzv olmuş və bir müddət sonra həmin təşkilatda bölmə rəhbəri seçilmişdir. Kollec təhsilini tamamladıqdan sonra 1981–1983-cü illərdə Kollec üzrə məsləhətçi vəzifəsində çalışmışdır.
İndiana Universitetinin Robert Makkinli hüquq məktəbində hüquqşünaslıq təhsilini bitirdikdən sonra Pens özəl vəkillik xidməti göstərən şirkətlərdə hüquqşünas kimi işləməyə başlayır. İctimai fəaliyyətini genişləndirməsi və işgüzar nüfuzunun olması Mayk Pensə İndiana ştatından ABŞ Konqresinə namizəd olmaq yolunu açır və ilk dəfə namizədliyini 1988-ci ildə irəli sürsədə seçilmir. Oxşar uğursuzluq iki il sonra keçirilən seçkilərdə də baş verir və nəticədə Pensin 1988 və 1990-cı illərdə ABŞ Konqresinə seçilmək cəhtləri uğursuzluqla nəticələnir.
Bu dövrlərdə mərkəzi İndiana ştatının Raşvil şəhərində yerləşən WIFE-FM radiosunda Mayk Pens Şou siyasi-tənqidi verlişinin aparıcısı olan Pens müxtəlif siyasi-iqtisadi mövzuların müzakirəsində fəal iştirak edir. Fikirlərinə görə mühafizəkar Raş Limbotla müqayisə edilsədə, Pens özünü Raş Limbotun kofeynsiz forması kimi qələmə vermişdir. Mayk Pens Şou siyasi-tənqidi verlişi WIBC radiosuda daxil olmaqla, 18 radio stansiyada yayımlanmışdır. Radio verlişlərdən əlavə Pens, 1995–1999-cu illər ərzində həftəsonları İndianapolis şəhərində siyasi verlişlərə rəhbərlik etmişdir.
Fərhad Paşa türbəsi
Fərhad Paşa türbəsi – İstanbulun Əyyubsultan ilçəsində XVI əsrin sonlarına aid türbə.
Sultan Murad və oğlu Sultan Mehmed dövrünün sədrəzəmlərindən Sərdar Fərhad Paşa tərəfindən inşası başlayan ancaq edamından bir müddət sonra tamamlanan türbənin memarı bilinmir. 16-bucaqlı plana əsasən kəsmə daşdan inşa olunan türbənin qapısının üzərindəki kitabəsində inşa tarixi olaraq 1595-ci il göstərilir. Türbənin içərisində kitabəsi olmayan səkkiz mərmər və 4 taxta məzardaşı var.
Hakan Yavuz
Hakan Yavuz — türkiyəli siyasi elmlər üzrə mütəxəsis və tarixçi. O, müasir islam və Türk araşdırmaları üzrə ixtisaslaşmışdır.
Həyatının erkən dönəmi və təhsili
Hakan Yavuz 1964-cü ildə Türkiyədə dünyaya gəlmişdir. Atası Kazım Yavuz siyasi aktivist olmaqla birlikdə, Van Kənd İnistitutunu bitirmiş müəllim idi. Həmçinin o, kənd təsərrüfatı iqtisadiyyatını və infrastrukturunu inkişaf etdirmək üçün bir çox layihəyə rəhbərlik etmişdi. Yavuz bakalavr təhsilini 1987-ci ildə Ankara Universitetinin Siyasi Elmlər Fakültəsi ndə bitirmişdir. Magistr dərəcəsini Viskonsin-Miluoki Universitetində almışdır. 1989-cu ildə bir semester boyunca öz magistr dissertasiyasına görə Yerusəlim Yəhudi Universitetində keçirmiş və Maykl Oakeşott və Maykl Velzerin əsərlərinin müqayisəli təhlilini etmişdir. Öz doktorantura təhsilini 1998-ci ildə Viskonsin-Medison Universitetində bitirmişdir. O, MakArtur Fondundan iki il təqaüd almaqla islamın Özbəkistanın Fərqanə vadisində və şərqi Türkiyədə yerliləşmə prosesini araşdırmışdır. Onun doktorantura mövzusu "Türkiyədə islami siyasi kimlik" adlanmaqla birlikdə, 2003-cü ildə Oksford Universiteti Nəşriyyatı tərəfindən nəşr edilmişdir.
Akademik fəaliyyəti
Yavuz akademik işinə 1996-cı ildə Bilkənd Universitetində başlamışdır. Bu zaman o, öz doktorantura dissertasiyasını bitirmə mərhələsində idi. Bir il burada çalışdıqdan sonra o, Yuta Universitetində dosent olaraq işləməyə başlamışdır. O, burada həm siyasi elmlər, həm də Orta Şərq Mərkəzində olmaqla iki işdə işləmişdir. Notr Dam Universitetində Beynəlxalq Sülh Araşdırmaları Kroc İnistitutununun araşdırmaçısı olaraq çalışmış, 2000-2001-ci illərdə bir illik İrvayn Kaliforniya Universitetində araşdırmaçı olaraq işləmişdir. Bosniyanın Sarayevo Universitetində, Tokioda Vaseda Universitetində, Bişkekdə Manas Universitetində, Budapeştdə Mərkəzi Avropa Universitetində qonaq müəllim olaraq dərslər keçmişdir.
Yavuz 2009-cu ildən Amerika Türk Koalisiyası tərəfindən maliyyələşdirilən Türk Araşdırmaları Layihəsini idarə edir və əsas məqsədlərindən biri erməni soyqırımının ənənəvi şərhini rədd etməkdir. Yavuz bildirir ki, "soyqırım olmamışdır, lakin daha çox erməni provokasiyalarına, işğalçı rus ordusu tərəfindən hərəkət edən gerilla taktikalarına və üsyanlara Anadolunun müxtəlif yerlərində yerlilərin cavablar olduğunu" yazırdı.
Redaktoru olduğu kitablar
Yavuz üç cildlik Osmanlı imperiyasının süqutu kitabının redaktorlarından biridir:
Onun digər redaktoru olduğu kitablar:
Sosial dəyişiklik
thumb|200px|[[Berlin divarının dağıdılması (1989), Şərqi Berlin və Qərbi Berlinin, həmçinin Şərqi Almaniya və Qərbi Almaniyanın Almaniya Federativ Respublikası adı altında birləşdirilməsi sosial dəyişikliyin qlobal miqyasdakı ən böyük nümunələrindən biridir]]
Ümumi bir ifadə olaraq, istifadə formalarına görə "sosial dəyişiklik"
Bu termin tarixi tədqiqatlarda, iqtisadiyyatda və siyasət elmində iqtisadi böyümə və inkişaf, demokratikləşmə, qloballaşma və siyasi sistemlərin fərqi və ya uğursuzluğu kimi mövzuları əhatə etmək üçün istifadə olunur. Bu termin inqilab və paradiqma qədər geniş anlayışları əhatə edə bilər və ya kiçik şəhərlərin idarə etdiyi cəmiyyətlərdə baş verən dəyişikliklərə qədər daraldıla bilər. Sosial dəyişiklik anlayışı fərdlər qrupunun bəzi xarakterik xüsusiyyətlərinin ölçüsünü də nəzərdə tuta bilər. Bu termin müntəzəm olaraq cəmiyyətin xeyrinə müsbət olduğu qəbul edilən dəyişiklikləri təsvir etsə də, həyat tərzinin mövcudluğuna mane olan və ya zərər verən nəticələri və ya yan təsirləri də təsvir edə bilər.
Sosial dəyişiklik sosial işdə və sosial elmdə bir problemdir, eyni zamanda siyasi elmlər, iqtisadiyyat, tarix, antropologiya və digər sosial elm sahələrini də əhatə edə bilər.
Yaradılan bir çox sosial dəyişiklik formaları arasında sosial dəyişikliklər üçün teatr, birbaşa fəaliyyət, əks mövqe, qərəzlilik, ictimai təşkilatlanma, inqilab və siyasi aktivlik mövcuddur.
Turabi Çamkıran
Turabi Çamkıran — Türkiyə TV serial aktyoru və döyüşçü.
Həyatı
3 iyul 1987-ci ildə Mersində anadan olub. Əslən Kahramanmaraş Afşinlidir. M
2013-cü ildə "Talent You're Turkey" yarışmasında iştirak edib və yarımfinala yüksəlib. O, 2014, 2015 və 2018-ci illərdə Acun Ilıcalının hazırlayıb təqdim etdiyi Survivor yarışmasına qatılıb. 2014-cü ildə Survivor Volunteers komandasında iştirak edib və çempion olub. 2015-ci ildə Survivor All Star yarışmasında 1-ci oldu və iki dəfə dalbadal Survivor yarışmasında qalib gələn ilk şəxs oldu. Survivor yarışmasından sonra bir neçə film və serialda iştirak edib. O, Səhiyyə Nazirliyinin uşaqlara süd içdirilməsi ilə bağlı ictimai xidmət elanında iştirak edib. 2018-ci ildə üçüncü dəfə Survivor yarışmasında iştirak edib. O, yarışı 5-ci yerdə başa vurub. 2019-cu ildə ABŞ-də nəşr olunan "The Challenge: War of the Worlds"də iştirak edib və çempion olub.
NGC 3976
NGC 3976, Yeni Baş Kataloqda qeydə alınmış qalaktikadır. Göy üzündə Qız bürcü istiqamətində yerləşir. SBb tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
İndre-Veydefiorden Milli Parkı
İndre-Veydefiorden Milli Parkı — Şpitsbergen arxipelaqınına daxil olan Qərbi Şpitsbergen adasının mərkəzi şimal hissəsində yerləşən milli park. Milli park ərazisi 1127 km²-dir. Bunun 745 km² quru və 382 km² su səthi sahəsi daxildir. Park 9 sentyabr 2005-ci ildə təşkil olunmuşdur. Veydefiordun cənub sahillərində yerləşir.
Siyavuş Paşa türbəsi
Siyavuş Paşa türbəsi — İstanbulun Əyyubsultanda XVI əsrin sonlarına aid türbə.
Memar Sinan tərəfindən Sultan III Murad dövrünün sədrəzəmlərindən Kanijalı Siyavuş Paşa üçün inşa edilən türbənin inşası ilə bağlı kitabə günümüzə qədər gəlib çatmamış, inşa tarixinin isə 1582-1584-cü illər arasında olduğu qəbul edilir. Memar Sinanın xatirələrində Siyavuş Paşa və övladları üçün ayrı-ayrı türbələrin inşa olunduğu yazılsa da, Siyavuş Paşa üçün xüsusi türbə inşa edilməmiş, paşa 1602-ci ildə vəfat etdiyi zaman övladlarının türbəsinə dəfn olunmuşdur. Türbənin önündəki həyətin divarı üzərində paşanın vəfat tarixində inşa olunan bir çeşmə var. Türbə 1940-1970-ci illər arasında restovrasiya edilmiş, bəzəmələr bərpa olunaraq pəncərələri dəyişdirilmişdir.
Kəsmə daşdan inşa olunan türbənin xarici fasadı 16-bucaqlı olsa da, daxili 8-bucaqlı formada inşa edilmişdir. Daxili interyeri gör, yaşıl, mavi, firuzəyi, ağ və qırmızı çinilərlə bəzədilən türbədə iki ədəd taxta, 9 ədəd isə mərmər məzardaşı var. Bunlardan 3-ü Siyavuş Paşa nın ilk evliliyindən olan övladları Əbdülqadir bəy, Əhməd bəy və Süleyman bəyə aiddir.
Vedmak (ağac)
Vedmak (Wiedźmin), həmçinin Meşko (Mieszko) —— Polşanın Lyobuş voyevodinası, Krosnenski rayonu, Komorov kəndində böyüyən hamar qarağac ağacı. Avropanın ən böyük qarağacı olaraq, rəsmiləşdirilmişdir.
Adı
Ağacın adı Andjey Sapkovskinin eyni adlı romanının adı ilə adlandırılmışdır. Bu ad yerli səsvermənin nəticələrinə əsasən seçilmişdir. İkinci adı olan «Meşko» Polşa şahzadəsi I Meşkonun şərəfinə adlandırılmışdır. Bu ad yerli meşəbəylər tərəfindən istifadə olunur.
Ölçüləri
Ağacın daxilində enli bir boşluq mövcuddur. Gövdənin qalınlığı 1,3 m yüksəklikdə 930 sm-ə çatır (2011-ci il məlumatına görə). Keçmişdə Vedmakın hündürlüyü 35.5 metrə çatsa da, ağacın hündürlüyü hazırda 19 m-ə çatır. Belə fərqin əsas səbəbi, ildırım çaxması zamanı ağacın tacının bir hissəsinin məhv edilməsidir. Bu hadisə 2004-cü ildə baş vermişdir. Ağacın yaşı dendroxronoloqistlərin sözlərinə görə, 2016-cı ildə ən azı 463 ildir.
Ağac Sezar Patsinyak tərəfindən tərtib edilən, 1992-ci ildən bəri Polşadakı ən qədim ağaclar siyahısında qeyd olunur. 1984-cü ildə alınan məlumatlara görə, ağacın hündürlüyü 35 m, gövdəsinin ətrafı 887 sm-ə çatır, yaşı isə 431-dən çox olmuşdur. Ağacın yaşı ilə bağlı araşdırmalar sonralarda aparılmışdır. Ağacıq təsvirləri və ölçüləri dərcə alınmışdır. Ağac əsasən Polşa ağacları 2014 və Polşa ağacları 2016 dərclərində qeyd edilmişdir.
Status
Vedmak 1971-ci ildən bəri təbii bir abidə olaraq qorunur. Komorov şəhərində Vyazov küçəsində yerləşir (2017-ci ilə qədər küçə Karol Sverçevski adını daşıyırdı). Ağacın ətrafı vandallardan qorunmaq üçün metal məhəccərlərlə əhatələnmişdir. Ağacın yanından yol keçir.
Tahir İmanov
Tahir İmanov (tam adı:Tahir Qorxmaz oğlu İmanov; ) — komediya aktyoru, ssenarist, rejissor, mətn oxuyan, "Parni iz Baku" KVN komandasının keçmiş üzvü, "Planet Parni iz Baku" KVN teatrının bədii rəhbəri, Azərbaycanın əməkdar artisti (2011).
Həyatı
Tahir İmanov 12 dekabr 1974-cü ildə Bakı şəhərində anadan olub. 1981–1991-ci illərdə Bakı şəhəri 189 saylı məktəbdə təhsil alıb. 1991-ci ildə Azərbaycan Dövlət İqtisad Universitetinə qəbul olub və 1996-cı ildə həmin universiteti bitirib. İxtisasça iqtisadçıdır. 1991–2001-ci illərdə "Parni iz Baku" KVN komandasının üzvü olub. 1992-ci ildə KVN çempionu, 1995-ci ildə KVN "Yay Kubokunun" sahibi və 2000-ci il KVN "Əsrin Çempionu" olmuşdur.
2001-ci ildə "Planet Parni iz Baku" KVN teatrını yaradıb. Hazırda həmin teatrın bədii rəhbəri, rejissoru və aktyorudur.
Mabul adası
Mabul adası     (Pulau Mabul) — Sulavesi dənizində, Malay arxipelaqının tərkib hissəsini təşkil edən Ligitan arxipelaqına daxil olan ada. İnzibati cəhətdən Malayziyanın Sabah ştatı ərazisinə daxildir. Adanın sahəsi 0,21 km² təşkil edir. 1999-ci il məlumatına görə adada 2000 nəfər yaşayır. Həmcinin məşhur dəniz istirahət məkanıdır.
Coğrafi terləşməsi
Adanın coğrafi koordinatları — 4.24583°N, 118.63111°W
Sulavesi dənizinin cənib-şərqində, Kalimantan adasından şərqdə (ən yaxın məsafə 15 km təşkil edir.) yerləşir. Ada Ligitan arxipelaqına daxildir. Ada yaxınlığında İndoneziya və Malaziya dövlət sərhəti keçir. Adanın sahəsi 0,21 km² təşkil edir. Damlaya bənzən formsya malikdir. Maksimal uzunluğu 750 km, eni isə 430 km təşkil edir.
İqlimi
İqlimi ekvatorialdir. Rütubətlidir. Ümumilikdə isə Kalimantan adasının şimal-şərq iqliminə xasdır. Orta illik maksimal temperatur +39 °C, minimum isə +17 °C təşkil edir. Günlük orta temperatur +27—29 °C arasında dəyişir. Günlük msksimal temperaturla, minimal temperatur arasında fərq cəmi 5 °C təşkil edir.
Təbii şəraiti
Ada mərcan məşhəllidir. Burada rifin sahəsi 2 km² təşkil edir. Sahil hissəsi bir necə 10 metr enə malikdir. Əsasən qumsaldır. Daxili hissəsində demək olar ki, təbii bitki örtüyü yoxdur. Adada ən geniş yayılmış bitki Kakos palmasıdır. Ölçüləri baxımından ada faunası kasıbdır. Burada iri heyvanlar yoxdur. Ancaq burada bir necə növ sürünən, suda-quruda yaşayan və gəmiricilər vardır. Adanın ətraf su sahəsi mərcanlarla zəngindir burada Lophiiformes, Gobiidae, Octōpoda, Teuthida, Caridea dəstələrinə aid dəniz canlıları yaşayır.
2000-ci illilərin sonlarına yaxı ada ətrafında müxtəlif səbəblərfən ekoloji problemlər yaranmışdır. Bu əsadən çimərliklərdə aparılan işlərlə,əlaqədar olmuşdur.
İnzibati bölgü və əhali
Ada inzibati anlamda Senforna rayonu (Daerah Semporna, Tavau dairəsi (Bahagian Tawau), Sabah ştatının ərazisinə (Negeri Sabah) daxildir.
1999-cu il məkumatına görə adada 200 nəfır yaşayır. Əhali əsasən iki qəsəbədə yerləmişdir: Mabul (Kampung Mabul) və Musu (Kampung Musu). Onlar müvafiq olaraq adanın şimalı və cənubunda yerləşir. Mabul qəsəbəsinin əhslisi əsasən Filippinin Sulu arxipelaqı regionundan gəlmələrin törəmələridir. Əhalisi islamdininə (sünnülər) etiqat edir.
İqtisadiyyat
Ada əhalisinin böyük qismi balıqçılıqla məşğul olur. Bəziləri isə kakos yetişdirir. 1970-ci illərdən burada turizm inkişaf etmişdir. Ancaq turistərin bölgəyə axını müşahidə edilmirdi. Səbəb yaxınlıqda yerləşən Sipadan adası və Ligitan adası İndoneziya və Malayziya arasında mebahisə predmeti olmuşdur. 2002-ci ildə isə BMT Beynəlxalq məhkəməsi ərazinin Malayziyaya mənsunluğunu təstiqləmişdir.
2000-ci illərdən burada Mabul-Kapalay adalarında infrastruktur qurulur. Üstəlik keçmiş peft platforması dayvinq məqsədi ilə istifadə edilir.
Nəqliyyat
Ada ilə əsas nəqliyyat əlaqəsi katerlərlə təmin edilir.
Balfur bəyannaməsi (1917)
Balfur Bəyannaməsi Birinci Dünya Müharibəsi zamanı 1917-ci ildə İngiltərə hökumətinin Fələstində,yəhudi əhalisinin az məskunlaşdığı Osmanlı bölgəsində "Yəhudi xalqı üçün milli ev" in qurulmasına dəstəyini elan edən bir bəyanat idi. Oxundu:
Bəyannamə Birləşmiş Krallıq Xarici İşlər Naziri Artur Balfurdan İngilis Yəhudi İcmasının lideri Lord Rotşildin Böyük Britaniya və İrlandiya Sionist Federasiyasına ötürülməsi üçün 2 Noyabr 1917-ci il tarixli bir məktubda yer aldı. Bəyannamənin mətni 9 noyabr 1917-ci ildə mətbuatda dərc olundu.
1914-cü ilin Noyabr ayında Osmanlı İmperiyasına müharibə elan etdikdən dərhal sonra İngilis Müharibə Kabineti Fələstinin gələcəyini düşünməyə başladı; iki ay ərzində sionist Kabinet üzvü tərəfindən Nazirlər Kabinetinə memorandum yayıldı,Herbert Samuel, daha geniş müharibədə yəhudilərin dəstəyini almaq üçün sionist ambisiyalarının dəstəyini təklif etdi. 1915-ci ilin aprelində İngiltərənin Baş naziri H. H. Askit tərəfindən Fələstin də daxil olmaqla Osmanlı İmperiyasına qarşı siyasətlərini təyin etmək üçün bir komitə quruldu. 1915-ci ilin aprelində İngiltərənin Baş naziri H. H. Askit tərəfindən Fələstin də daxil olmaqla Osmanlı İmperiyasına qarşı siyasətlərini təyin etmək üçün bir komitə quruldu. Osmanlı İmperiyasının müharibədən sonrakı islahatını dəstəkləyən Askit 1916-cı ilin dekabrında istefa verdi; onun yerinə Devid Lloyd Corc, İmperiyanın bölünməsini bəyəndi. İngilislər və sionistlər arasında ilk danışıqlar 7 fevral 1917-ci ildə Ser Mark Sayks və sionist rəhbərliyin daxil olduğu konfransda baş tutdu. Sonrakı müzakirələr Balfurun istəyinə səbəb oldu, 19 İyunda Rotşild və Haim Veytsmann bir ictimai bəyannamə layihəsini təqdim etdilər. Əlavə layihələr sentyabr və oktyabr aylarında Sionist və anti-sionist yəhudilərin verdiyi, lakin Fələstindəki yerli əhalinin nümayəndələrinin iştirakı olmadan Britaniya Nazirlər Kabineti tərəfindən müzakirə edildi. Əlavə layihələr sentyabr və oktyabr aylarında Sionist və anti-sionist yəhudilərin verdiyi, lakin Fələstindəki yerli əhalinin nümayəndələrinin iştirakı olmadan Britaniya Nazirlər Kabineti tərəfindən müzakirə edildi.
1917-ci ilin sonlarına Balfur Bəyannaməsinə qədər genişmiqyaslı müharibə İngiltərənin iki müttəfiqinin tam iştirak etməməsi ilə sona çatdı: ABŞ hələ də itki verməmişdi və ruslar bolşeviklər hökumətinin ələ keçirdiyi bir inqilabın ortasında idi. Fələstinin cənubundakı bu durğunluq 31 oktyabr 1917-ci ildə Birüssebi döyüşü tərəfindən qırıldı. Yekun bəyannamənin buraxılması 31 oktyabrda təsdiq edildi; Müttəfiqlərin müharibə səyləri üçün dünya yəhudi icması arasında təbliğat faydaları qəbul edilərək, əvvəlki Nazirlər Kabinetində müzakirə edildi.
Bəyannamənin açılış sözləri böyük bir siyasi güc tərəfindən sionizmə dəstəyin ilk ictimai ifadəsini təmsil etdi. "Milli ev" termini beynəlxalq hüquqa uyğun deyildi və bir yəhudi dövlətinin düşünülüb-düşünmədiyi barədə qəsdən qeyri-müəyyən idi. Fələstinin nəzərdə tutulan sərhədləri göstərilmədi və Britaniya hökuməti daha sonra "Fələstində" sözlərinin yəhudi milli evinin bütün Fələstini əhatə etməsi üçün nəzərdə tutulmadığını təsdiqlədi. Bəyannamənin ikinci yarısı, Fələstinin yerli əhalisinin mövqeyinə xələl gətirəcəyini və "Yəhudiləri öz doğma yurdlarında qərib kimi damğalamaqla" dünyada antisemitizmi təşviq edəcəyini iddia edən siyasətə qarşı çıxanları məmnun etmək üçün əlavə edildi. Bəyannamədə yerli əhalinin böyük əksəriyyətini təşkil edən Fələstin ərəbləri üçün vətəndaş və dini hüquqların, həmçinin Fələstindən kənarda digər ölkələrdəki yəhudi icmalarının hüquqları və siyasi vəziyyətlərinin qorunmasına çağırış edildi. İngiltərə hökuməti 1939-cu ildə yerli əhalinin fikirlərinin nəzərə alınmalı olduğunu qəbul etdi və 2017-ci ildə bəyannamədə Fələstin ərəblərinin siyasi hüquqlarının qorunmasına çağırış olduğunu qəbul etdi.
Bəyannamənin uzunmüddətli nəticələri oldu. Dünyadakı yəhudi icmalarında sionizmə olan populyar dəstəyi çox artırdı və sonradan İsrail və Fələstin ərazilərinə çevrilən məcburi Fələstinin qurucu sənədi olan Fələstin üçün İngilis mandatının əsas tərkib hissəsi oldu. Nəticədə davam edən İsrail-Fələstin münaqişəsinin əsas səbəbi hesab olunur, tez-tez dünyanın ən mübahisəsiz qarşıdurması kimi təsvir olunur. Mübahisə bir sıra sahələrdə, məsələn, elanın əvvəlcədən zidd olub-olmaması, İngilislərin MakMahon-Hüseyn yazışmalarında Hüseyn ibn Əli əl-Haşimiyə verdiyi vədlərə zidd olub-olmaması kimi qalır.
İngilislərin erkən dəstəyi
thumb|right|Colonial Times-da nəşr olunan Lord Şaftesbarinin "Yəhudilərin [[Fələstinə bərpa edilməsi üçün Avropanın Protestant Monarxlarına Memorandumu", 1841-ci ildə]] İngilislərin Fələstin bölgəsində artan yəhudilərin mövcudluğuna ilk siyasi dəstəyi geosiyasi hesablamalara əsaslanırdı. 1840-cı illərin əvvəllərində başlayan bu dəstəyə, Misir separatçı Osmanlı valisi Kavalalı Mehmed Əli Paşa tərəfindən Suriya və Fələstinin işğalından sonra Lord Palmerston rəhbərlik etdi. Fransız təsiri Fələstində və daha geniş Orta Şərqdə böyüdü,katolik icmalarının qoruyucusu kimi rolu, eyni bölgələrdə Şərqi pravoslav kilsəsinin qoruyucusu olaraq rus nüfuzu artdıqca artmağa başladı. Bu, Britaniyanı təsir dairəsi olmadan tərk etdi və beləliklə öz regional "protegeslərini" tapmağa və ya yaratmağa ehtiyac qaldı.
Erkən sionizm
Sionizm XIX əsrin sonlarında Avropadakı antisemitizm və təcridçi millətçi hərəkətlərə reaksiya olaraq yaranmışdır. Mərkəzi və Şərqi Avropadakı romantik millətçilik, yəhudiliyi öz dinləri olaraq görənlər və etnik və ya millət olaraq görənlər arasında yəhudi icmasında parçalanma meydana gətirərək "Haskala" ya da "Yəhudi Maarifçiliyi" nin başlamasına kömək etdi. 1881–1884-cü illərdə Rusiya imperiyasındakı yəhudi əleyhdarları sonuncu şəxsiyyətin böyüməsini təşviq etdi;nəticədə Hovevey Sion qabaqcıl təşkilatlarının meydana gəlməsi, Leon Pinskerin nın dərc olunması və yəhudilərin Fələstinə immiqrasiyasının ilk böyük dalğası - retrospektiv olaraq "Birinci Aliya" adını aldı.
thumb|left|[[1897-ci il Birinci Sionist Konqresində təsdiqlənən "Bazel proqramı". Birinci sətirdə deyilir: "Sionizm Fələstində yəhudi xalqı üçün ictimai qanunla təmin edilmiş bir ev (Heimstätte) qurmağa çalışır"]]
1896-cı ildə Avstriya-Macarıstanda yaşayan bir yəhudi jurnalist Teodor Hertsl, siyasi sionizmin əsas mətnini Der Judenstaatı ("Yəhudilərin dövləti") nəşr etdi; Avropada böyüyən antisemitizm də daxil olmaqla "Yəhudi Sualı" nın yeganə həll yolunun yəhudilər üçün bir dövlət qurulması olduğunu iddia etdi. Bir il sonra Hertsl ilk qurultayında "ictimai qanunla Fələstində yəhudi xalqı üçün bir ev" yaratmağa çağıran Sionist təşkilatı qurdu. Bu məqsədə çatmaq üçün təklif olunan tədbirlərə oradakı yəhudilərin məskunlaşmasının təşviq edilməsi, yəhudilərin diasporada təşkili, yəhudi hisslərinin və şüurunun gücləndirilməsi və zəruri dövlət qrantlarının alınması üçün hazırlıq tədbirləri daxildir. Hertsl 1904-cü ildə, gündəliyini həyata keçirmək üçün tələb olunan siyasi mövqe qazanmadan təklif etdiyi Yəhudi dövləti olan İsrail Dövlətinin qurulmasından 44 il əvvəl öldü.
1914-cü ilin yanvarında Veizmann ilk dəfə Rotşild ailəsinin fransız bölməsinin üzvü və sionist cərəyanın aparıcı tərəfdarı Baron Edmond de Rotşildlə Qüdsdə bir İbrani universitetinin qurulması layihəsi ilə əlaqədar görüşdü. Baron Ümumdünya Sionist Təşkilatının bir hissəsi deyildi, lakin Birinci Aliyanın yəhudi əkinçilik koloniyalarını maliyyələşdirdi və 1899-cu ildə Yəhudi Kolonizasiya Birliyinə təhvil verdi. Bu əlaqə, Baronun oğlu Ceyms de Rotşildin 25 noyabr 1914-cü ildə Veizmann ilə görüşməsini istədiyi zaman,onu Fələstində bir "Yəhudi Dövləti" nin gündəliyinə İngiltərə hökuməti daxilində qəbul edən sayılanlara təsir etmək üçün cəlb etmək bəhrəsini verməli idi. Ceymsin həyat yoldaşı Doroti vasitəsi ilə Veizmann, ailənin ingilis şöbəsi ilə tanış olan Rozsika Rotşildlə görüşməli idi - xüsusən də əri Çarlz və böyük qardaşı zooloq və keçmiş parlament üzvü (millət vəkili) Valter ilə. Onların atası Natan Rotşild, ailənin ingilis bölməsinin rəhbəri 1-ci Baron Rotşild, sionizmə qarşı qorumalı bir münasibət göstərmişdilər,lakin 1915-ci ilin martında öldü və adı Valter tərəfindən miras alındı.
Bəyannamədən əvvəl İngiltərənin 300.000 yəhudisinin təxminən 8000-i sionist bir təşkilata aid idi. Qlobal olaraq, 1913-cü ildə - bəyannamədən əvvəl ən son məlum tarixdə - ekvivalent rəqəm təxminən 1% idi.
Osmanlı Fələstini
250px|thumb|right|[[1732-ci ildə yayımlanan bu xəritədə, Osmanlı coğrafiyaşünası Katip Çelebi, İordan çayının şaquli boyu uzanan ("Fələstin ölkəsi") termini ارض فلسطينgöstərir.]]
1916-cı il,Türk İmperiyası olaraq da bilinən Fələstinin Osmanlı İmperiyasının bir hissəsi olmasının dörd əsri qeyd edidi. Bu dövrün çox hissəsi üçün yəhudi əhalisinin, cəmi təqribən 3% kiçik bir azlıq olmaqla,əhalinin ən böyük hissəsini müsəlmanlar, ikinci böyük hissəsini isə xristianlar təmsil etməsi xarakterik idi.
Konstantinopolda olan Osmanlı hökuməti, ilin əvvəlində Birinci Aliyanın başlamasına cavab olaraq, 1882-ci ilin sonlarında yəhudilərin Fələstinə immiqrasiyasına məhdudiyyətlər tətbiq etməyə başladı. Bu mühacirət yerli əhali ilə, əsasən də tacir və yuxarı siniflər arasında müəyyən bir gərginlik yaratsa da, 1901-ci ildə Babıali, (Osmanlı mərkəzi hökuməti) yəhudilərə ərəblərdəki kimi Fələstində torpaq almaq hüquqlarını və faiz nisbətini verdi və əhali içərisində olan yəhudilər 1914-cü ilə qədər 7% artdı. Eyni zamanda,1908-ci ildə İmperiyanı və İkinci Aliyanı ələ keçirən Gənc türklərə - Türk millətçilərinə inamsızlıq artmaqda idi, Ərəb millətçiliyi isə artmaqda idi və Fələstində anti-sionizm birləşdirici xarakter daşıyırdı. Tarixçilər bilmir ki, bu gücləndirici qüvvələr Balfur Bəyannaməsinin olmaması halında qarşıdurma ilə nəticələnə bilərdi.
1914–1916: İlkin sionist-İngiltərə hökumətinin müzakirələri
1914-cü ilin iyul ayında Avropada Üçlü Antanta (İngiltərə, Fransa və Rusiya İmperiyası) ilə Mərkəzi güclər (Almaniya, Avstriya-Macarıstan və sonrakı il Osmanlı İmperiyası) arasında müharibə başladı.
İngiltərə Nazirlər Kabineti əvvəlcə Fələstini 9 noyabr 1914-cü ildə bir yığıncaqda, İngiltərənin Osmanlı İmperiyasına müharibə elan etməsindən dörd gün sonra müzakirə etdi.Görüşdə o dövrün kansleri Devid Lloyd Corc "Fələstinin son taleyinə" toxundu.Kansler,hansı ki, qanuni Loyd Corc, Robert və Co hüquq firması, Böyük Britaniya və İrlandiya Sionist Federasiyası tərəfindən Uqanda planı üzərində işləmək üçün on il əvvəl məşğul olmuş, bəyannamə vaxtı baş nazir olmalı idi və nəticədə buna cavabdeh idi.
thumb|left|Herbert Samuel'in Nazirlər Kabinetinin, "Fələstinin Gələcəyi", İngilis Kabinet sənədlərində nəşr olunduğu kimi,[[1915-ci il 21 yanvar]] Veizmanın siyasi səyləri sürətləndi və 10 dekabr 1914-də İngilis Kabinetinin üzvü və sionizmi öyrənən dünyəvi bir yəhudi Herbert Samuel ilə görüşdü; Samuel Veizmanın tələblərinin çox təvazökar olduğuna inanırdı. İki gün sonra, Veizmann 1905-ci ildə ilk görüşündən bəri ilk dəfə yenidən Balfur ilə görüşdü; Balfur, 1906-cı ildə seçki məğlubiyyətindən bəri hökumətdən kənarda qalmışdı, lakin Rəsmi Müxalifət rolunda Mühafizəkarlar partiyasının böyük üzvü olaraq qalırdı}}.
Bir ay sonra Samuel Nazirlər Kabinetindəki həmkarlarına Fələstinin Gələcəyi adlı bir memorandum yaydı. Memorandumda deyilir: "Əminəm ki, Fələstin probleminin dünya miqyasında sionist cərəyanının liderləri və tərəfdarları tərəfindən ən xoş qarşılanacaq bir həll yolu ölkənin Britaniya İmperiyasına ilhaqı olacaqdır". Samuel, ölümündən bir ay əvvəl, 1915-ci ilin fevralında Natan Rotşild ilə memorandumun surətini müzakirə etdi. Rəsmi qeyddə ilk dəfə yəhudilərin dəstəyini müharibə tədbiri kimi təqdim etməsi təklif edildi.
1915–1916-cı illərdə 1915-ci ilin mayında Xarici işlər naziri təyin edilmiş Lloyd Corc arasındakı ilk görüşlər də daxil olmaqla bir çox sonrakı müzakirələr davam etdi, və Veizman, 1915-ci ilin sentyabrında nazirliyə elmi məsləhətçi təyin edildi. On yeddi il sonra, müharibə xatirələrində Lloyd Corc bu görüşləri bəyannamənin "bulağı və mənşəyi" olaraq xarakterizə etdi; tarixçilər bu iddianı rədd etdilər.
1915–1916: İngilislərin Fələstin üzərindəki öhdəlikləri
1915-ci ilin sonlarında Misirdə olan İngilis Ali Komissarlığı Henri MakMaqon, Məkkə Şərifi Hüseyn ibn Əli əl-Haşimi ilə on məktub mübadiləsi etdi, Hüseyn Osmanlı İmperiyasına qarşı üsyan başlatmağının qarşılığında ərəb müstəqilliyini "Məkkə Şərifinin təklif etdiyi hüdudlarda və sərhədlərdə" tanıyacağına söz verdi. Girov "Dəməşq, Hüms, Həma və Hələbin rayonları" nın qərbində yerləşən "Suriyanın hissələri" xaric edildi. Fələstin Dəməşqin cənub-qərbində yerləşdiyindən müharibədən sonrakı onilliklərdə bu sahil xaricolma dərəcəsi qızğın şəkildə mübahisə edildi.
Ərəb qiyamı 5 iyun 1916-cı ildə yazışmalarda təklif olunan dördüncü razılaşma əsasında başladı. Ancaq üç həftədən az bir müddət əvvəl İngiltərə, Fransa və Rusiya hökumətləri gizli şəkildə Balfurun bölgənin bölüşdürülməsi üçün "tamamilə yeni bir metod" olaraq izah etdiyi Says-Piko sazişini bağladılar.